Menorca i Mallorca se sumen a la Via Catalana 2014 . Des de les Illes se celebraran diferents actes com a mostra de suport al procés sobiranista del Principiat.

Menorca formarà una V la vigília de l'11 de setembre en defensa dels Països Catalans i com assaig de l'acte que tindrà lloc l'endemà a Barcelona. La Via Catalana a Menorca es farà entre l'avinguda del Mestre Garí i l'avinguda del Metge Camps enllaçant a la plaça de Galbis. Els organitzadors animen a participar-hi i a duu també una samarreta groga o vermella. Alhora, defensen que aquest ha d'esdevenir un acte per demostrar "que som i serem part d'una nació".

Per seguir les indicacions dels impulsors de la convocatòria i fer-ne difusió a les xarxes socials s'ha creat el hasthag #MenorquinsPelsPaïsosCatalans.

D'altra banda, l' Associació Sobiranista de Mallorca , l 'Obra Cultural Balear i el Grup Blanquerna també estan preparant un acte pel proper dia 6 de setembre a Palma. La jornada s'iniciarà a Mallorca però també hi participaran, amb actes simultanis, Perpinyà i València. La celebració s'ha avançat al dia 6 perquè tothom que ho desitgi també pugui assistir el dia 11 de setembre a la V que tindrà lloc a Barcelona i que unirà la Diagonal amb la Gran Via.

Aquests actes serviran, segons els organitzadors, per fer palès el suport i la unió dels Països Catalans.